ช่วงปีสองปีที่ผ่านมานอกจากร้านกุ้งถังจะฮิตแล้วก็มีร้าน Lobster ที่ฮิตขึ้นมาค่อนข้างเยอะ โดยร้าน Crab & Claw ดูจะเป็นเจ้าแรกๆ ที่เปิดมาแล้วดังเปรี้ยง คนไปกินเพียบ  จนตอนนี้มี 2 สาขาแล้ว สาขาแรกที่ EmQuartier แล้วก็สาขานี้ Siam Paragon

สาขานี้อยู่ชั้น G ข้างๆ ร้าน Vanilla Brasserie ร้านไม่ใหญ่มาก ถ้าเดินผ่านจะคิดว่ามีที่นั่งน้อย แต่จริงๆ มีสองชั้นนะ  ช่วงนี้ถ้าจ่ายด้วยบัตร KTC จะมีส่วนลด 10%

[ เมนูที่สั่ง ]
- Lobster Roll (950.-) มื้อนี้มาเพื่อสั่งเมนูนี้โดยเฉพาะครับ เพราะตอนกินที่สาขา EmQuartier สั่งแต่เมนูอื่น ไม่ได้ลอง roll อันนี้ ราคาสูงเลยหล่ะแต่ก็ได้กุ้ง Lobster ชิ้นใหญ่ๆ ขนมปังนุ่มๆ ผมสั่งให้ cut 2 มาให้จะได้แบ่งกิน 2 คนได้ง่ายๆ เพราะด้วยขนาดแล้วผมว่าเหมาะกับกิน 2 คนมากกว่า จะได้สั่งอย่างอื่นได้เพิ่ม ... เมนูนี้จะเสิร์ฟมาพร้อม french fries ที่ cut มาแบบชิ้นใหญ่ ชอบครับ แนะนำให้สั่ง

- C&C Octopus (650.-) ได้หนวดปลาหมึกยักษ์ชิ้นใหญ่ๆ มา 2 ชิ้น แต่ขนาดก็ไม่ถึงกับใหญ่มาก (เคยกินที่ร้าน IL Fumo ได้ไซส์ใหญ่กว่าพอสมควร) บีบมะนาวลงไปหน่อย ทานคู่กับซอสที่ให้มาอร่อยถูกใจ

ราคาอาหารยังต้อง ++ อีก มื้อนี้ค่าเสียหายไม่เบาอีกเช่นเคย 1,930 บาท ทานกันสองคน เสียดายไม่มีบัตร KTC เลยไม่ได้ลด 10%  ถามว่าอยากกลับมากินอีกมั้ย ตอบได้เลยว่าอยาก แต่ว่าคงนานๆ ที :)